CELEX: 62013TA0088
Language: sl
Date: 2015-06-19 00:00:00
Title: Zadeva T-88/13 P: Sodba Splošnega sodišča z dne 19. junija 2015 – Z/Sodišče (Pritožba — Javni uslužbenci — Uradniki — Nepristranskost Sodišča za uslužbence — Predlog za izločitev sodnika — Premestitev — Interes službe — Pravilo ujemanja med nazivom in delovnim mestom — Člen 7(1) Statuta — Disciplinski postopek — Pravica do obrambe)

10.8.2015   
            
            
               SL
            
            
               Uradni list Evropske unije
            
            
               C 262/17
            
         Sodba Splošnega sodišča z dne 19. junija 2015 – Z/Sodišče
   (Zadeva T-88/13 P) (1)
   
   ((Pritožba - Javni uslužbenci - Uradniki - Nepristranskost Sodišča za uslužbence - Predlog za izločitev sodnika - Premestitev - Interes službe - Pravilo ujemanja med nazivom in delovnim mestom - Člen 7(1) Statuta - Disciplinski postopek - Pravica do obrambe))
   (2015/C 262/22)
   Jezik postopka: francoščina
   
      Stranki
   
   
      Pritožnik: Z (Luxembourg, Luksemburg) (zastopnik: F. Rollinger, odvetnik)
   
      Druga stranka v postopku: Sodišče Evropske unije (zastopnik: A. Placco, agent)
   
      Predmet
   
   Pritožba, vložena zoper sodbo Sodišča za uslužbence Evropske unije (tretji senat) z dne 5. decembra 2012 v zadevi Z/Sodišče (F-88/09 in F-48/10, ZOdl. JU, EU:F:2012:171), s katero se predlaga razveljavitev navedene sodbe.
   
      Izrek
   
   
               1.
            
            
               Sodba Sodišča za uslužbence Evropske unije (tretji senat) v zadevi Z/Sodišče (F-88/09 in F-48/10, ZOdl. JU, EU:F:2012:171) se razveljavi v delu, v katerem je bil z njo kot brezpredmeten zavrnjen tožbeni razlog, podan v zadevi F-48/10, ki se nanaša na nepristojnost odbora za ugovore in nezakonitost člena 4 Sklepa Sodišča Evropske unije z dne 4. maja 2004 o izvajanju pooblastil, ki so s kadrovskimi predpisi za uradnike Evropske unije podeljena organu za imenovanja, s pogoji za zaposlitev drugih uslužbencev Evropske unije pa organu za sklepanje pogodb o zaposlitvi.
            
         
               2.
            
            
               V preostalem se pritožba zavrne.
            
         
               3.
            
            
               Tožba v zadevi F-48/10 se zavrne v delu, v katerem temelji na tožbenem razlogu, ki se nanaša na nepristojnost odbora za ugovore in nezakonitost člena 4 Sklepa Sodišča Evropske unije z dne 4. maja 2004 o izvajanju pooblastil, ki so s kadrovskimi predpisi za uradnike Evropske unije podeljena organu za imenovanja, s pogoji za zaposlitev drugih uslužbencev Evropske unije pa organu za sklepanje pogodb o zaposlitvi.
            
         
               4.
            
            
               V zvezi s stroški, ki so nastali na tej stopnji, se odloči, da Z nosi tri četrtine stroškov, ki jih je priglasilo Sodišče, in tri četrtine svojih stroškov, Sodišče pa nosi četrtino svojih stroškov in četrtino stroškov, ki jih je priglasil Z.
            
         
      (1)  UL C 233, 10.8.2013.